- Hindi News
- National
- अॉस्कर फिल्मपुरस्कार समारोह में भारतीय फिल्मों की गैर मौजूदगी भारतीय सिनेमा
अॉस्कर फिल्मपुरस्कार समारोह में भारतीय फिल्मों की गैर-मौजूदगी भारतीय सिनेमा
अॉस्कर फिल्मपुरस्कार समारोह में भारतीय फिल्मों की गैर-मौजूदगी भारतीय सिनेमा का ऐसा पहलू है, जिस पर बहुत चर्चा होती और आलोचना भी होती है। हालांकि, ऑस्कर विजेता फिल्म का भारत में प्रदर्शन नया दृष्टिकोण देता है। ‘ला ला लैंड, मूनलाइट, रेवेनंट और अन्य विजेता मनोनीत फिल्में जब भारत में देखी गई तो दर्शक मायूस ही हुए। हमें वे प्राय: नीरस, उबाऊ, एक्शन और गीतों के अभाव वाली लगीं। यहां तक कि भारत केंद्रित स्लमडॉग मिलियोनैर ने भी हमें नाराज ही किया।
तथ्य तो यही है कि जैसी फिल्में भारतीयों को पसंद है, वे उनसे एकदम भिन्न होती हैं, जिन्हें ऑस्कर पुरस्कार मिलता है। हमें हीरों की शानदार वापसी, आइटम सॉन्ग, नाटकीयता भावनात्मकता से परिपूर्ण खलनायक, समाज और परिवारों वाली फिल्में पसंद हैं। ऐसी सामग्री में कलापूर्ण नफासत की ज्यादा गुंजाइश नहीं होती और उन्हें ऑस्कर नहीं मिलता। ऐसे में हमारे फिल्म निर्माताअों से ऑस्कर जीतने वाली फिल्मों की अपेक्षा करना अवास्तविक होगा। उनका काम भारतीयों का मनोरंजन करना है। यह सही है कि कई क्षेत्रों में सुधार की गुंजाइश है लेकिन, बहुसंख्यक दर्शकों को संतुष्ट कर वे अपना काम बखूबी कर रहे हैं। सवाल उठता है फिल्मों की हमारी रुचि अलग क्यों है?
कई जवाब हो सकते हैं। संभव है संबंध शुरुआत में बनी फिल्मों से हो, फिर धीरे-धीरे हमारी रुचि उसी दिशा में विकसित होती गई। इसका संबंध हमारे परिवारों की संरचना से भी हो सकता है, जहां एक फिल्म बच्चों से लेकर बड़े-बुजुर्गों तक सबके लिए मनोरंजन का साधन होती है और इसीलिए हमें सुखांत सर्वसमावेशी सिनेमा चाहिए। अथवा इसका रिश्ता हमारी संस्कृति से हो सकता है, जिसमें हमेशा ही लाउड गीत-संगीत, नृत्य और नाटकीयता हावी रही है। यह हमें तड़क-भड़कपूर्ण शादियों और धार्मिक उत्सवों में स्पष्ट दिखता है। सबसे महत्वपूर्ण प्रश्न तो यह है कि क्या ऑस्कर सम्मान का वाकई इतना महत्व है? क्या हमें आंखें मूंदकर अकेडमी अवॉर्ड जीतने की कोशिश करनी चाहिए या अपनी अनोखी शैली में फिल्में बनाकर अपनी विविधता और संस्कृति का जश्न मनाते रहना चाहिए?
हर्ष गुप्ता, 22 यंगअांत्रप्रेन्योर, आईआईटीयन, गांधीनगर, गुजरात
in.linkedin.com/in/harsh-gupta-93665747
भारतीय फिल्मों के लिए ऑस्कर की ख्वािहश क्यों?
अंडर -
करंटअफेयर्स पर 30 से कम उम्र के युवाओं की सोच
tgl_Latn sot_Latn bho_Deva bho_Deva hin_Deva hin_Deva hin_Deva bho_Deva eng_Latn hin_Deva kas_Deva hin_Deva